
תענית ו ע"א



טקסט הדף מנוקד



יִהְיוּ כְּמוֹתְךָ אַף אַתָּה בַּמָּה אֲבָרֶכְךָ אִם בְּתוֹרָה הֲרֵי תּוֹרָה אִם בְּעוֹשֶׁר הֲרֵי עוֹשֶׁר אִם בְּבָנִים הֲרֵי בָּנִים אֶלָּא יְהִי רָצוֹן שֶׁיִּהְיוּ צֶאֱצָאֵי מֵעֶיךָ כְּמוֹתְךָ


תָּנוּ רַבָּנַן יוֹרֶה שֶׁמּוֹרֶה אֶת הַבְּרִיּוֹת לְהָטִיחַ גַּגּוֹתֵיהֶן וּלְהַכְנִיס אֶת פֵּירוֹתֵיהֶן וְלַעֲשׂוֹת כׇּל צׇרְכֵיהֶן דָּבָר אַחֵר שֶׁמַּרְוֶה אֶת הָאָרֶץ וּמַשְׁקָהּ עַד תְּהוֹם שֶׁנֶּאֱמַר תְּלָמֶיהָ רַוֵּה נַחֵת גְּדוּדֶיהָ בִּרְבִיבִים תְּמֹגְגֶנָּה צִמְחָהּ תְּבָרֵךְ דָּבָר אַחֵר יוֹרֶה שֶׁיּוֹרֵד בְּנַחַת וְאֵינוֹ יוֹרֵד בְּזַעַף


אוֹ אֵינוֹ יוֹרֶה אֶלָּא שֶׁמַּשִּׁיר אֶת הַפֵּירוֹת וּמַשְׁטִיף אֶת הַזְּרָעִים וּמַשְׁטִיף אֶת הָאִילָנוֹת תַּלְמוּד לוֹמַר מַלְקוֹשׁ מָה מַלְקוֹשׁ לִבְרָכָה אַף יוֹרֶה לִבְרָכָה אוֹ אֵינוֹ מַלְקוֹשׁ אֶלָּא שֶׁמַּפִּיל אֶת הַבָּתִּים וּמְשַׁבֵּר אֶת הָאִילָנוֹת וּמַעֲלֶה אֶת הַסַּקָּאִין תַּלְמוּד לוֹמַר יוֹרֶה מָה יוֹרֶה לִבְרָכָה אַף מַלְקוֹשׁ לִבְרָכָה


וְיוֹרֶה גּוּפֵיהּ מְנָלַן דִּכְתִיב וּבְנֵי צִיּוֹן גִּילוּ וְשִׂמְחוּ בַּה' אֱלֹהֵיכֶם כִּי נָתַן לָכֶם אֶת הַמּוֹרֶה לִצְדָקָה וַיּוֹרֶד לָכֶם גֶּשֶׁם מוֹרֶה וּמַלְקוֹשׁ בָּרִאשׁוֹן


תָּנוּ רַבָּנַן יוֹרֶה בִּמְרַחְשְׁוָן וּמַלְקוֹשׁ בְּנִיסָן אַתָּה אוֹמֵר יוֹרֶה בִּמְרַחְשְׁוָן וּמַלְקוֹשׁ בְּנִיסָן אוֹ אֵינוֹ אֶלָּא יוֹרֶה בְּתִשְׁרִי וּמַלְקוֹשׁ בְּאִיָּיר תַּלְמוּד לוֹמַר בְּעִתּוֹ


מַלְקוֹשׁ אָמַר רַב נְהִילַאי בַּר אִידֵּי אָמַר שְׁמוּאֵל דָּבָר שֶׁמָּל קַשְׁיוּתֵיהֶן שֶׁל יִשְׂרָאֵל דְּבֵי רַבִּי יִשְׁמָעֵאל תָּנָא דָּבָר שֶׁמְּמַלֵּא תְּבוּאָה בְּקַשֶּׁיהָ בְּמַתְנִיתָא תָּנָא דָּבָר שֶׁיּוֹרֵד עַל הַמְּלִילוֹת וְעַל הַקַּשִּׁין


תָּנוּ רַבָּנַן יוֹרֶה בִּמְרַחְשְׁוָן וּמַלְקוֹשׁ בְּנִיסָן אַתָּה אוֹמֵר יוֹרֶה בִּמְרַחְשְׁוָן אוֹ אֵינוֹ אֶלָּא בְּחֹדֶשׁ כִּסְלֵיו תַּלְמוּד לוֹמַר בְּעִתּוֹ יוֹרֶה וּמַלְקוֹשׁ מָה מַלְקוֹשׁ בְּעִתּוֹ אַף יוֹרֶה בְּעִתּוֹ כֵּיוָן שֶׁיָּצָא נִיסָן וְיָרְדוּ גְּשָׁמִים אֵינוֹ סִימַן בְּרָכָה


תַּנְיָא אִידַּךְ יוֹרֶה בִּמְרַחְשְׁוָן וּמַלְקוֹשׁ בְּנִיסָן דִּבְרֵי רַבִּי מֵאִיר וַחֲכָמִים אוֹמְרִים יוֹרֶה בְּכִסְלֵיו


מַאן חֲכָמִים אָמַר רַב חִסְדָּא רַבִּי יוֹסֵי הִיא דְּתַנְיָא אֵיזוֹ הִיא רְבִיעָה רִאשׁוֹנָה הַבְּכִירָה בִּשְׁלֹשָׁה בִּמְרַחְשְׁוָן בֵּינוֹנִית בְּשִׁבְעָה בּוֹ אֲפִילָה בְּשִׁבְעָה עָשָׂר בּוֹ דִּבְרֵי רַבִּי מֵאִיר רַבִּי יְהוּדָה אוֹמֵר בְּשִׁבְעָה וּבְשִׁבְעָה עָשָׂר וּבְעֶשְׂרִים וּשְׁלֹשָׁה


רַבִּי יוֹסֵי אוֹמֵר בְּשִׁבְעָה עָשָׂר וּבְעֶשְׂרִים וּשְׁלֹשָׁה וּבְרֹאשׁ חֹדֶשׁ כִּסְלֵיו וְכֵן הָיָה רַבִּי יוֹסֵי אוֹמֵר אֵין הַיְּחִידִים מִתְעַנִּין עַד שֶׁיַּגִּיעַ רֹאשׁ חֹדֶשׁ כִּסְלֵיו


אָמַר רַב חִסְדָּא הֲלָכָה כְּרַבִּי יוֹסֵי אַמֵּימָר מַתְנֵי לְהָא דְּרַב חִסְדָּא בְּהָא לִישָּׁנָא בִּשְׁלֹשָׁה בִּמְרַחְשְׁוָן שׁוֹאֲלִין אֶת הַגְּשָׁמִים רַבָּן גַּמְלִיאֵל אוֹמֵר בְּשִׁבְעָה בּוֹ אָמַר רַב חִסְדָּא הֲלָכָה כְּרַבָּן גַּמְלִיאֵל


כְּמַאן אָזְלָא הָא דְּתַנְיָא רַבָּן שִׁמְעוֹן בֶּן גַּמְלִיאֵל אוֹמֵר גְּשָׁמִים שֶׁיָּרְדוּ שִׁבְעָה יָמִים זֶה אַחַר זֶה אַתָּה מוֹנֶה בָּהֶן רְבִיעָה רִאשׁוֹנָה וּשְׁנִיָּה וּשְׁלִישִׁית כְּמַאן כְּרַבִּי יוֹסֵי אָמַר רַב חִסְדָּא הֲלָכָה כְּרַבִּי יוֹסֵי


בִּשְׁלָמָא רְבִיעָה רִאשׁוֹנָה לִשְׁאוֹל שְׁלִישִׁית לְהִתְעַנּוֹת שְׁנִיָּה לְמַאי אָמַר רַבִּי זֵירָא לִנְדָרִים דִּתְנַן




רש"י



 יהיו כמותך. בתורה ולעושר וכבוד: יורה. ונתתי מטר ארצכם בעתו יורה ומלקוש (דברים יא): יורה. רביעה ראשונה היורדת במרחשון כדלקמן למה נקרא יורה שמורה להן להטיח גגותיהן בטיח של טיט שלא יטפו גשמים בבית: ולהכניס פירותיהן. שהניחו בשדות לייבשן עד עכשיו: כל צרכיהן. שאר דברים הצריכים לימות הגשמים: שיורד בנחת. והכי משמע יורה כאדם שמורה לתלמידיו בנחת דכתיב (קהלת ט) דברי חכמים בנחת נשמעים אי נמי לשון חץ יורה ההולך ביושר ואינו נוטה לכאן ולכאן לשון אחר שמתכוין לארץ ואינו יורד בזעף בספרי: תלמיה רוה. כשאתה מרוה תלמי חרישה של ארץ ישראל: נחת הוא לגדודיה. בני אדם היינו פשט המקרא ולקמיה דריש שאפי' גייסות פוסקות בו: ה''ג או אינו אלא ששוטף את הזרעים. כלומר דעד השתא אמרינן יורה לברכה או אינו אלא יורה לשון קללה כמו ירה יירה (שמות יט) ששובר הכל או לשון חץ היורה והכי משמע קרא והיה אם שמוע תשמעו אל מצותי וגו' ואם לאו ונתתי מטר ארצכם יורה לרעה מלתא בעלמא הוא ואורחא דברייתא למתני כי האי גוונא: משיר פירותיהן. שעודן באילן כגון אתרוגים או רמונים או סופי תאנים ולא גרסינן שוטף את הגרנות דגרנות במרחשון ליכא: מה מלקוש לברכה. שא''א לדורשו לשבר גרנות ולהשיר פירות שאינם מצויים באותו הפרק ואי אתה יכול לדורשו אלא לטובה שיורד על המלילות ועל הקשין וממלא את התבואה בקשיה: הדר אמר דלמא מלקוש קללה הוא והכי משמע שמל וקשה כלומר מל את הבתים והאילנות שמפילן ומשברן וקשה לתבואה: שמעלה סקאים. וברכה דקרא למילוי מים בורות שיחין ומערות גימגום: שמפיל את הבתים. ומשמעו כדלקמן שמל קשיותן של ישראל אי נמי שמל דבר הקשה חותך ומשבר את הבתים כלומר אין בו תקלת גרנות והשרת פירות לפי שא''א לו: סקאי. מין ארבה כדמתרגם הצלצל (דברים כח) סקאה ומלקוש לשון ארבה כמו והנה לקש אחר גזי המלך (עמוס ז): את המורה לצדקה. אלמא יורה לטובה: ה''ג או אינו אלא יורה בתשרי ומלקוש באייר. שיש עדין מלילות וקשין: ת''ל בעתו. יורה במרחשון ומלקוש בניסן שכך היא העת והזמן ויפה הוא כדלקמן דזמן רביעה ראשונה במרחשון הוא אית ספרים דכתוב בהו או אינו אלא בכסליו דזמן יורה בכסליו הוא וכרבנן דפליגי עליה דר''מ לקמן ת''ל בעתו יורה ומלקוש מה מלקוש בעתו אף יורה בעתו דמלקוש זהו שיורד על המלילות ועל הקשין וזהו ניסן שיש בו קשין ומלילו: דבר שמל קשיותן של ישראל. שכשאינו יורד חוזרין ישראל בתשובה ומתענין ועושין צדקות: מלילות. ראשי שיבולות שאדם מולל בידו כדכתיב (דברים כג) וקטפת מלילות בידך: וקשין. קנה: שממלא תבואה בקשיה. ומשלימה: הי רביעה. איזה זמן רביעה: בכירה. ראשונה ולקמן מפרש למאי הלכתא נינהו יורה יש בו ג' זמני גשמים: אפילה. אחרונה כמו כי אפילות הנה (שמות ט): ר' יהודה אומר. בכירה בז' במרחשון ובינונית בי''ז ואפילה בכ''ג וכולהו הני תלתא יורה קרי להו: אין היחידים מתענין כו'. דאמרינן בסמוך שלישית להתענות והואיל וזמן שלישית בראש חדש הוא אין ליחידים להתענות: יחידים. חסידים והכי אמרינן במתני' לקמן (דף י.) הגיע י''ז במרחשון ולא ירדו גשמים התחילו היחידים להתענות שמכאן ואילך זמן רביעה אפילה לר''מ דסתם מתני' ר''מ וה''נ אמר ר' יוסי דאין מתענין עד ר''ח כסליו דהיינו רביעה אפילה והיינו כחכמים דאמרי יורה בכסליו: אמר רב חסדא הלכה כר' יוסי. ואמימר תני להא דאמר רב חסדא הלכה כרבן גמליאל דאינו שואל עד ז' במרחשון: ז' ימים בזה אחר זה. שירדו גשמים עכשיו ופסקו עד יום שביעי וירדו ז' ימים זה אחר זה אתה מונה בהן ראשונה ושניה ושלישית: כר' יוסי. דאליבא דר' יוסי הכי הוו בין רביעה ראשונה ושניה או שניה ושלישית דראשונה בי''ז ושניה בכ''ג דהיינו ז' ימים עם שנים ימי רביעה ומכ''ג עד ל' ז' ימים בלא יום רביעה אחרונה דלכולהו תנאי לא הוי הכי דלר''מ דאמר ראשונה בג' ושניה בז' ליכא בין זו לזו אלא ארבעה ימים בין שניה לשלישית יש י' ימים ולר' יהודה בין ראשונה לשניה י' ימים אבל בין שניה לשלישית יש יותר: נראה לרבי דהכי גרסינן אמר רב חסדא הלכה כר' יהודה דאמר בכירה בז' במרחשון ואז מתחילין לשאול כדלקמן (דף י.) ראשונה לשאול. מכאן ואילך ותן טל ומטר: שלישית להתענות. שאם לא ירדו גשמים עד זמן רביעה שלישית אפי' פעם אחת מתענין היחידים שני וחמישי ושני: 

תוספות



 מלקוש לברכה או אינו אלא שמפיל הבתים ומשבר האילנות וכו'. צ''ע אמאי לא קאמר ומשבר הגרנות ומשיר את הפירות כדלעיל: גשמים שירדו ז' ימים זה אחר זה ולא פסקו אתה מונה בהן רביעה ראשונה ושניה. כיון דלא פסקו ז' ימים דאין בין י''ז לכ''ג אלא ז' ימים י''ז י''ח י''ט כ' כ''א כ''ב כ''ג אבל לא גרסינן ושלישית שהרי אם יתחיל בכ''ג וירדו ז' ימים רצופים אכתי לא תמצא רביעה שלישית דאיכא ח' ימים מכ''ג עד ר''ח כסליו ואנשי נרבונ''א גורסין גשמים שירדו ז' ימים זה אחר זה אתה מונה בהם רביעה שניה ושלישית כיצד הגשמים התחילו באמצע היום וירדו ז' ימים רצופים א''כ ירדו עד חצי יום של . ר''ח מעת לעת: 

רבינו חננאל

מורה ומלקוש. מורה שמורה את הבריות להטיח גגותיהן ולהכניס פירותיהן מלקוש שמל קשיותיהן של ישראל.



תנא דבר שיורד על המלילות ועל הקשין וממלא התבואה בקשיה:



ת"ר מורה במרחשון ומלקוש בניסן דברי ר' מאיר וחכמים אומרים מורה בחדש כסלו. מאן חכמים אמר רב חסדא ר' יוסי היא. דתניא מאימתי זמן רביעה. ר' מאיר אומר בכירה בשלשה בינונית בשבעה אפילה בי"ז. ר' יהודה אומר בשבעה ובשבעה עשר ובעשרים ושלשה.



ר' יוסי אומר בי"ז ובכ"ג ובר"ח כסלו וכן היה ר' יוסי אומר אין היחידים מתענין עד שיגיע ר"ח כסלו.



כמאן אזלא הא דתניא ר"ש בן גמליאל אומר גשמים שירדו ז' ימים זה אחר זה אתה מונה רביעה ראשונה ושניה ושלישית כמאן כר' יוסי פי' כגון שהתחילו הגשמים לירד ביום הראשון מחצי יום וכשתחשוב ז' ימים מעת לעת אתה מוצא מקצת מיום השמיני להשלמת ז' ימים ולא תמצא מאלו התנאים בז' ימים למנות בהן רביעה ראשונה ושניה או שניה ושלישית אלא לר' יוסי בלבד דאי ר"מ ראשונה ושניה משכחת לה שניה ושלישית לא משכחת לה דהא בין שניה ושלישית י' ימים ואי לר' יהודה שניה ושלישית הוא משכחת לה ראשונה ושניה לא משכחת לה דהא לדבריו י' ימים בין הראשונה לשניה אבל ר' יוסי דאמר ראשונה בי"ז שניה בכ"ג הנה ז' ימים ביניהם. אתה מונה בהן ראשונה ושניה ואם התחילו הגשמים בחצי היום בכ"ג יום למרחשון נמצאו עד ר"ח כסליו ז' ימים ומקצת היום של יום ראשון אתה משלימן מיום ראשון של חדש כסלו נמצאת מונה להן שניה ושלישית והוא שהיה (ר' א') [ר"ח] מרחשון חסר כי בשלשה איתא בפיר' בתוספתא שהיה ר' יוסי אומר בכירה בי"ז בינונית בכ"ג. אפילה בל'. אמר רב חסדא הלכה כר' יוסי ואמרינן בשלמא רביעה ראשונה לשאול ותן טל ומטר כר' מאיר דאמר בכירה בג' במרחשון דתנן בג' במרחשון שואלין את הגשמים שלישית להתענות כדתנן הגיע י"ז במרחשון ולא ירדו גשמים התחילו היחידים מתענין אלא רביעה שניה למאי פירוש כיון דמרביעה ראשונה מתחילין לשאול עד רביעה שלישית ובשלישית מתחילין להתענות שניה למה לי הלא מתחלת רביעה ראשונה עד שלישית כולן ימי שאלה הן למה נקראת שניה והביאו טעם ר' זירא ורב זביד למאי הלכתא.





רבינו גרשום

שמורה הבריות לפי שהוא מטר הראשון:



שיורד בנחת כמו עושה הוראה לבניו בנחת:



ששוטף את הגרנות. דמשמע יורה כחץ:



שמפיל אילנות. דמשמע*)אולי צ"ל דכן משמע לשון מלקוש. מחתך מלקושה:



סקאין. צלצל:



שמל קשיותן. שכשאינו יורה מתענין ומתפללין:



או אינו יורה אלא בכסליו:



בעתו. היינו י"ז במרחשון:



בכירה גרסינן. עד שיגיע ר"ח כסליו כדאמר דאין מתענין אלא עד השלישית שאינה יורדת:



כמאן כר' יוסי דאמר ראשונה בי"ז ושניה בכ"ג הרי ראשונה ושניה בז' ימים:





המאירי

זמן גשמי שנה של ימות החורף חלוק הוא אצל רבותינו וזמן גשמים של ימות החורף נקרא יורה בכל זמנים שבה ואע"פ שכתוב ויורד לכם גשם יורה ומלקוש בראשון שמשמעו שאף יורה בניסן אינו כן אלא יורה במרחשון ומלקוש בניסן אלא אותו מקרא לאותה שנה שבימי יואל נאמר שהתאחרו הגשמים של כל זמן החורף עד ניסן ולפי פשוטו שהוריד להם יורה בזמנו ומלקוש בראשון וזמן הגשמים של ימות החורף הנקרא יורה ג' זמנים יש לו ותחלת הזמן בארץ ישראל בג' במרחשון ושם היה ראוי לשאול אלא שנשתנה דין שאלה כמו שיתבאר ואם ירדו בה גשמים נקראת רביעה זו בכירה ואם נתאחרה עד ז' במרחשון נקראת בינונית ואם נתאחרה עד י"ז במרחשון נקראת אפילה ושם מתחילים להתענות אם לא ירדה ואם ירדו גשמים בכל הג' זמנים שהזכרנו נקראו זמנים אלו רביעיות וזמן ראשון נקראת רביעה ראשונה וזמן שני רביעה שניה וזמן שלישי רביעה שלישית ונמצא זמן ראשונה לשאול אלא שנשתנה זמנה ושלישית להתענות אבל זמן רביעה שניה שהזכרנו יש בה זמן קבוע להרבה ענינים כמו שיתבאר זו היא שטתנו שאנו פוסקים כר' מאיר וכסתם משנה שלפנינו ר"ל בג' במרחשון שואלים את הגשמים ואע"פ שחלק בה רשב"ג למטה עד ז' במרחשון לא אמרה אלא מפני עולי רגלים הא שאין עולי רגלים שמא אף הוא מודה כר' מאיר ואע"פ שנחלקו עליו בבריתא ר' יהודה ור' יוסי שלדעת ר' יהודה בז' ובי"ז וכ"ג ולר' יוסי י"ז וכ"ג וראש חדש כסלו הרי הוא סתם מתניתין ומחלקת דבריתא והלכא כסתם וכן שסוף המשנה מוכחת כדברי ר' מאיר שמתחילים להתענות מי"ז במרחשון ואילך ומ"מ בגמ' אמרו אמר רב חסדא הלכה כר' יוסי ואף גדולי המחברים פסקוה כן לענין הנודר מן הגשמים אלא שיש גורסים הלכה כר' יהודה ופוסקים כן ומשום דרשב"ג קאי כותיה ומ"מ לענין התחלת ענוי כלם מודים שמי"ז ואילך מתחילים היחידים להתענות כר' מאיר וכסתם המשנה החמישית:





מהרש"א - חידושי הלכות

גמרא או אינו אלא בחודש כסליו ת"ל בעתו כיון שיצא ניסן כו' מגומגם ובילקוט אינו ולעיל גבי או אינו מלקוש באייר ת"ל בעתו שייך למתני בתר הכי כיון שיצא ניסן כו' ודו"ק:


בפרש"י בד"ה אפילה כו' אפילות הנה הס"ד:





מהרש"א - חידושי אגדות

ד"א יורה שיורד בנחת ואינו יורד בזעף כו'. בילקוט יורה שמתכוין לארץ ואינו כו' ע"ש: 


אלא יורה שמשיר כו'. פרש"י לשון קללה כו' והכי משמע קרא והיה אם שמוע וגו' ואם לאו ונתתי מטר ארצכם יורה לרעה כו' ע"ש והוא דחוק אלא דיש לפרש דה"ק קרא ונתתי מטר ארצכם בעתו אותן יורה ומלקוש דבשלא בעתו הוא לקללה ולא לברכה אני מביא אותו לכם בעתו שלא יהיה לקללה ומיהו משום שלא בעתו נקרא יורה ומלקוש וקאמר דמה מלקוש כו' ומה יורה כו' וע"כ יורה ומלקוש לברכה קאמר דהיינו בעתו: 


דכתיב ובני ציון וגו'. בילקוט ל"ג הכי אלא וכן הוא אומר ובני ציון יגילו וגו' ואתרוייהו מייתי' ליה דבין יורה ובין מלקוש כתיבי ביה: 


שמל קשיותיהן כו'. ויש לפ"ז לתת טעם מאי הגשם דבניסן קרוי כן ולא הגשם דבתשרי ומיהו לעיל ביורה לכולה טעמי ניחא אההוא דבתשרי:





רש"ש

גמרא דתניא איזו היא רביעה ראשונה. בנדרים ליתא מלת ראשונה ועמש"כ לקמן (יט) ברש"י בס"ד:



שם אר"ז לנדרים דתנן כו'. הגה"ש הקשה מדוע לא הביא לשכירות בתים דתני ברישא דמתניתין כו'. ול"נ דר"ז כוון למתניתין דנדרים. (וכמ"ק בנדרים דשם ל"א אלא לנודר ולא הביא דתנן כו' משום דהתם קאי במתניתין דשם) ושם ליתא להא דהמשכיר כו'. והא לא תיקשי מדוע לא הביא ממתניתין דשביעית. די"ל ע"פ הא דאיתא בב"מ (קיד ב) בארבעה לא מצינא בשיתא מצינא ע"ש בפרש"י. אבל בהא דרנב"י לקמן דמייתי הא דתנן בשביעית עד מתי כו'. וטובא איכא התם דמתניין קודם לזה קשיא. לזה י"ל ע"ד שכתבתי בשבת רפ"ב ע"ש. עוד נ"ל ליישב לפי שהגי' שלפנינו שם במשנה היא מאימתי כו' וע"ש בר"ש ושנ"א דמוכח גי' זו בירושלמי וגירסת הגמרא כאן כתב הר"ש דא"א לקיימה. לכן הביאה רנב"י להורות לנו גירסתה ופירש ג"כ טעמה. והוא ע"ד שכתבו התוס' בב"ב (קנט ב) בד"ה א"ל ע"ש ונכון בעז"ה: הגבו"א דייק מהא דר"ז דלת"ק בעינן ג"כ שיגיע או דסגי בחדא אי בירידה אי בשיגיע דא"ת דלא תלי רק בירידה א"כ אין נ"מ בזמנה כלל לת"ק. ול"נ דנ"מ כגון אם ירדו מרביעה ראשונה בלי הפסק עד זמן רביעה שניה והיא בכלל וכרשב"ג ולהכי הקדים הש"ס דבריו בכדי לפרש בהם דברי ר"ז. והשתא מתורץ ג"כ קושייתו לעיל על פי התוס' בנדרים דרשב"ג לא איירי כלל לענין נדר א"כ למאי מייתא הש"ס לדבריו התם. דשפיר מייתא ליה לפרושי ביה דברי ר"ז ונכון בעז"ה:



רש"י ד"ה אין היחידים. והואיל כו' בר"ח הוא אין ליחידים להתענות. נ"ל דחסר בדבריו מלת וכו' ועי' הגהת הב"ח. ובגבו"א לקמן (יו"ד) בסד"ה הגיע ר"ח פי' בכוונתו דר"ל דאין להם להתענות בו ביום הואיל דר"ח הוא ותנן אין גוזרין תענית עה"צ בר"ח. והוא רחוק:





הגהות יעב"ץ

תוס׳ ד״ה מלקוש. צ"ע כו׳. נ״ב אינו צ״ע שהרי מלקוש בניסן ואז אין פירית באילנות. ורש"י כבר נשמר מזה:





בן יהוידע

אַף אַתָּה, בַּמָּה אֲבָרֶכְךָ? אִם בַּתּוֹרָה? הֲרֵי יֵשׁ לְךָ תּוֹרָה! וכו'.. בעין יעקב גריס נמי 'וְאִם לִגְדֻלָּה? הֲרֵי יֵשׁ לְךָ גְּדוֹלָה!' אך בגמרא לא גריס גדולה. וצריך להבין לגרסת הגמרא אמאי לא נקיט גדולה?
ונראה לי בס"ד משום שסיים 'יִהְיוּ צֶאֱצָאֵי מֵעֶיךָ כְּמוֹתְךָ' ואם יזכיר גדולה משמע שיהיו כמוהו בשררה שלו שהיה אב בית דין אם כן נראה כאלו אומר שיפטר וירשו כתרו! דאיך הבנים יקחו שררה של אביהן בחייו? ואף על גב דיש לומר שיהיו אב בית דין במקום אחר בחיי אביהן זה רחוק ואינו מוכרח, מה שאין כן בתורה ועושר ובנים יזכו בחיי אביהן לכל זאת דאין זה נוגע לאביהם. ודע כי רב נחמן זה המתברך הוא רב נחמן שהיה חתן הנשיא, והיה אב בית דין והיה עשיר גדול וכמו שכתוב בסדר הדורות.



'יוֹרֶה', שֶׁמּוֹרֶה אֶת הַבְּרִיּוֹת לְהָטִיחַ גַּגּוֹתֵיהֶן. נראה לי בס"ד הטעם שקרא הכתוב את היורה בשם מורה, דכתיב (יואל ב, כג) 'כִּי נָתַן לָכֶם אֶת הַמּוֹרֶה לִצְדָקָה' ולא אמר 'אֶת הַיּוֹרֶה' כי מּוֹרֶה אותיות מַהֲרוּ, רוצה לומר מהרו להטיח הגגות ולהכניס הפירות ולעשות שאר צרכים דהמטר מזומן לבא.
וגם ב'מַלְקוֹשׁ' שהוא האחרון נראה לי בס"ד מַלְקוֹשׁ אותיות קוּם לָשׁ, כלומר גמר בישול התבואה וקרוב אתה ללוש עיסה ממנה. או יובן מַלְקוֹשׁ אותיות מלו שק, כלומר נגמר גידול התבואה ותמלאו עתה שקים ממנה להובילה לאוצר. וזהו שנאמר (תהלים קמה, טו) 'עֵינֵי כֹל אֵלֶיךָ יְשַׂבֵּרוּ וְאַתָּה נוֹתֵן לָהֶם אֶת אָכְלָם בְּעִתּוֹ', עִתּוֹ גימטריא מַלְקוֹשׁ [476].



וּמַשְׁקָהּ עַד הַתְּהוֹם. בעין יעקב הגרסא וּמַשְׁקָהּ 'אֶת' הַתְּהוֹם וצריך להבין התהום כולו מים ומאי בעי בהשקאת המטר? וגם לגרסת 'עַד' הַתְּהוֹם קשה הלא המטר משקה פני הקרקע ואינו יורד עד התהום שהוא רב המרחק מאד.
ונראה לי בס"ד על פי מה שכתב רבינו האר"י ז"ל בספר הלקוטים פרשת וישלח שיש בדומם תערובת ניצוצי קדושה ומתבררים ועולים על ידי המטר בכח אור רוחני היורד עמו מלמעלה והוא מאיר בהם ומחיה ומעלה אותם יעוין שם. ובזה מובן אומרו מַשְׁקָהּ 'עַד' הַתְּהוֹם או 'אֶת' הַתְּהוֹם, הכוונה על אור קדושה הרוחני היורד עם המטר מלמעלה שכוחו והארתו מתפשטת ויורדת עד התהום להאיר לניצוצי קדושה והשקאה זו היא ענין הארה, וכן אומרו 'אֶת' הַתְּהוֹם הכוונה על ניצוצי קדושה הסגורים במים התחתונים שבתהום, ומייתי על זה הפסוק (תהלים סה, יא) 'תְּלָמֶיהָ רַוֵּה נַחֵת גְּדוּדֶיהָ' פירוש גְּדוּדֶיהָ קאי על ניצוצי קדושה שמהם נברא חיילות של מלאכים, כי על כן הצדיק נקרא איש חיל והצדקת אשת חיל וסיים 'צִמְחָהּ תְּבָרֵךְ' רוצה לומר צמח ה"א דאלו הניצוצי קדושה הם שייכים לבחינת ה"א אחרונה שבשם, תברך אותם.



וְיוֹרֶה גּוּפֵיהּ, מְנָא לָן? דִּכְתִיב: (יואל ב, כג) "כִּי נָתַן לָכֶם אֶת הַמּוֹרֶה לִצְדָקָה". נראה לי בס"ד הַמּוֹרֶה [256] עם הכולל עולה מספר לִבְרָכָה [257].





בניהו

וְאִם לַכָּבוֹד? הֲרֵי יֵשׁ לְךָ כָּבוֹד! יש להקשות למה לא לא ברכו באריכות ימים?
ונראה לי בס"ד דרב נחמן היה אב בית דין וזו שררה שנוחלין אותה הבנים כמו שאמר רבן שמעון בן גמליאל לרבי נתן בסוף הוריות (הוריות יג:) נהי דאהני לך קמרא דאביך למהוי אב בית דין ולא להיות נשיא שאביך לא היה נשיא, וידוע (מגילה כח.) דאמר לו רבינו הקדוש לר"ח ברכני! וברכו: יהי רצון שתגיע לחצי ימי! כי הוא היה זקן מופלג ואמר לו למה לא תברכני ביותר? והשיב לו וכי הבאים אחריך בהמה ירעו?! ואם כן כאן אפשר דרבי נתן היה זקן מופלג ובנו הראוי ליקח שררתו גם כן היה זקן ואם היה מברכו באריכות ימים הרבה עוד אם כן יפסיד בנו השררה של אביו.
ועוד נראה לי דאמר הכתוב (משלי ג, טז) אֹרֶךְ יָמִים בִּימִינָהּ וידוע שהימין נקרא גדולה כדכתיב (דברי הימים א' כט, יא) לְךָ הֳ' הַגְּדֻלָּה וְהַגְּבוּרָה וכו' והגרסא שהביא בעין יעקב שהיא הנכונה שהובאה בתלמוד ישן וכתב יד גריס וְאִם לִגְדֻלָּה? הֲרֵי יֵשׁ לְךָ גְּדֻלָּה! וְאִם לַכָּבוֹד? הֲרֵי יֵשׁ לְךָ כָּבוֹד! וקשה היינו גדולה היינו כבוד? אך נראה כָּבוֹד קאי על השררה שלו שמתכבד בה שהיה אב בית דין וּגְדֻלָּה קאי על אריכות ימים כי היה זקן גדול יען כי אריכות ימים הוא בימין הנקרא בשם גדולה כאמור ונקטי ברמז בשביל עין הרע כי עין הרע שולטת באריכות ימים יותר ולכן לא אמר לו בפירוש וְאִם בַּאֲרִיכוּת יָמִים הֲרֵי יֵשׁ לְךָ אֲרִיכוּת יָמִים אלא כינה האריכות ימים בשם גדולה כי שם היא ומשם באה.


'יוֹרֶה', שֶׁמּוֹרֶה אֶת הַבְּרִיּוֹת לְהָטִיחַ גַּגּוֹתֵיהֶן, וּלְהַכְנִיס אֶת פֵּרוֹתֵיהֶם, וְלַעֲשׂוֹת כָּל צָרְכֵיהֶן. הא דנקיט הטחת הגגות ברישא, מפני שזה נמצא אצל כל אדם שהכל יש להם גגות הן עשיר הן עני אבל הכנסת פירות זה נמצא אצל בעלי שדות וכרמים.


'יוֹרֶה', שֶׁיּוֹרֵד בְּנַחַת, וְאֵינוֹ יוֹרֵד בְּזַעַף. פירש רש"י ז"ל לא שמתכוין לארץ ואינו יורד בזעף, נראה לי בס"ד לפירושו מפרש יורה מלשון מורה באצבע שמתכוין לדבר אחד שמראה עליו באצבעו וכן אם הגשם יורד בזעף לא ישארו הטיפות באותו המקום שיורדין אלא נזחלין והולכין ממקום שירדו אבל אם יורד בנחת נשארים עומדים באותו מקום שירדו. ולזה אמר שמתכוין לארץ רוצה לומר מתכוין לארץ שיורד עליה דהיינו לאותו מקום שירד בו כאדם שמורה באצבעו על דבר אחד שמתכוין אליו.





גליון הש"ס - רבי עקיבא איגר

גמ' לנדרים דתנן. תמוה לי אמאי לא נקט נמי לשכירות בתים דקתני ברישא דמתני' שם המשכיר בית לחבירו עד הגשמים עד שתרד רביעה שניה:





חידושי רבי עקיבא איגר

גמרא, בשלמא רביעה ראשונה לשאול (טל ומטר, שלישית להתענות אם לא ירדו גשמים עד שלישית, שניה למאי קחשיב), א"ר זירא לנדרים, דתנן הנודר עד הגשמים, עד שתרד רביעה שנייה. 
קשה לי, אמאי לא נקט נ"מ לשכירות בתים דקתני ברישא דמתני' דשם, המשכיר בית עד הגשמים עד שתרד רביעה שניה:





גבורת ארי

גשמים שירדו ז' ימים זה אחר זה וכו' כתבו התוס' ואנשי נרבונא גורסין גשמים שירדו ז' ימים זה אחר זה אתה מונה בהם רביעה שנייה ושלישית כיצד הגשמים התחילו באמצע היום וירדו ז' ימים רצופים אם כן ירדו עד חצי יום של ר"ח מעת לעת. וקשה לי איך גורסין בדרשב"ג אתה מונה ב' וג' הא בפרק ח' דנדרים (דף ס"ב) תנן עד הגשמים עד שיהא גשמים עד שתרד רביעה שניה רשב"ג אומר עד שיגיע זמנה של רביעה ואמר ר' זירא בגמרא מחלוקת דאמר עד הגשמים אבל אמר עד הגשם עד זמן גשמים קאמר ופריך מהא דאיזהו זמן של רביעה דשמעתין עד אלא שניה למאי אמר ר' זירא לנודר ואמרי' עלה כמאן אזלא הא דתניא רשב"ג אומר גשמים שירדו ז' ימים זה אחר זה וכו' עד כמאן כר' יוסי וקס"ד דמיירי דאמר עד הגשם ומשני ההוא דאמר עד הגשמים והשתא אי גרסינן בהא דרשב"ג אתה מונה בהם רביעה ראשונה ושניה ניחא הא דמייתי לה התם דס"ד דאמר עד הגשם ואפילו הכי צריך רביעה שניה אבל אי גרסינן אתה מונה רביעה שנייה ושלישית ע"כ לא אמר רשב"ג לענין נדרים דרביעה שלישית אין לו ענין כלל לענין נדר ולא קשיא מדרשב"ג לר' זירא. למאי נפקא מינה מייתי לה התם:


ועוד קשה לי אי גרסינן אתה מונה ב' וג' אין שום נפקא מיניה בהא דרשב"ג כלל דהא שלישית אינו אלא להתענות והיינו אם לא ירדו גשמים בשלישית אבל אם ירדו אדרבה אין מתענין ומאי נפקא לן מהא דמונה שניה ושלישית בירדו ז' ימים זה אחר זה או אינו מונה אלא לאחת ורש"י גורס אתה מונה ראשונה ושניה ושלישית ודחיק בפירוש זה אבל שם בפרק ח' דנדרים גירסת כל הספרים אתה מונה ראשונה ושניה ולא גרסינן ושלישית וגירסה נכונה היא:


אתה מונה רביעה ראשונה ושניה הקשו התוס' שם בנדרים ורשב"ג למאי נפקא מינה אמר גשמים שירדו הא איהו אמר בעד שיגיעו זמנן סגי לנודר ותירץ דנפקא מינה לשבילי הרשות וקשה לי אם איתא דרשב"ג אפילו לר' זירא לא אמר לנודר אם כן למה מביא שם במס' נדרים להא דרשב"ג להקשות מיניה לר' זירא דאמר עד הגשם עד זמןגשמים קאמר כיון דלא איירי כלל לענין נדרים אין לו ענין לדר' זירא כלל ועוד קשה לי אי איירי לשבילי הרשות מאי קא משמע לן בירדו ימים רצופים דאין לילך מעתה בשבילי הרשות הא כל שכן הוא דמחמת ריבוי הגשמים פשיטא דגדלה התבואה יותר ודוחק לומר דס"ד דמחמת ריבוי הגשמים אין מניחים אותו ליצמח וליגדל וכ"ש דליכא למימר דנפקא מיניה לזיתים אי נמי לבער פירות שביעית כדאמר לקמן דודאי כ"ש היא דריבוי גשמים עושין לתבן וקש שבשדות זבל וכ"ש שאין נפקא מיניה נמי לזיתים דלפירוש רש"י לא תליא כלל בירידת הגשמים אלא בזמן רביעה שניה דבתוך משך זה דרך ללקוט הכל ומאי נפקא מינה במה שמונין לז' ימים אלא לרביעה אחת או שתים הא אפילו אי אתה מונה אלא לאחת מכל מקום משך הזמן הוא בשוה והר"ן פירש שם רשב"ג לדבריהם דרבנן קאמר להו לדידי לא קפידנא בנודר בירידת גשמים כלל אלא בזמן אלא לדידכו נהי דקפדיתו בירידה ממש אודו לי מיהת דאע"פ שהתחלת ירידתן היתה מתחילת רביעה ראשונה ולא פסקו אפילו הכי אודו לי דכיון דנמשכו עד רביעה שניה תורת רביעה שניה עליהם ושלים ליה זמן נדריה. ואני תמה אהא מאי אודי לי דקאמר וכי רבנן לית להו הא דירידת ז' ימים רצופים נמנה לשני רביעיות:


ונראה לי לפרש דהא דז' ימים רצופים דנמנין לשני רביעיות דקאמר רשב"ג מיירי בנודר להדיא עד ירידה דעד כאן לא פליגי איהו ורבנן אלא בנודר סתם עד הגשמים דלרבנן משמע להו ירידה ממש ולר' שמעון משמע ליה זמן ירידה. אבל במפרש להדיא עד ירידת גשמים הא ודאי ירידה ממש בעינן לכולי עלמא וקמ"ל רשב"ג דירידת ז' ימים רצופים ה"ל שני רביעיות והשתא ניחא הא דמייתי להא דרשב"ג התם במס' נדרים דקס"ד בנודר עד ירידת הגשם לשון יחיד ושמע מינה דעד הגשם נמי שני רביעיות במשמע וקשה לר"ז דאמר התם באומר עד הגשם זמן גשם קאמר דהיינו רביעה אחת ורשב"ג קאמר דמונין רביעה ראשונה ושניה ש"מ דעד הגשם נמי רביעה שניה במשמע וזה שלא על דרך פירוש הר"ן שם בדר' זירא עד הגשם עד זמן גשם קאמר היינו זמן של רביעה שניה דאם כן למה מביא לדרשב"ג התם כיון דאיהו מיירי בנודר להדיא עד שתרד אם כן לא קשיא מהא אדר' זירא דקאי אמתני' דמיירי בנודר סתמא אלא ודאי כדפרישית ובחידושי למס' נדרים יתבאר עוד בס''ד לנדרים דתנן כו' מכאן נראה לי דתנא קמא דאמר עד שתרד ממש ולא סגי בעד שיגיע מכל מקום יגיע נמי בעי ואי ירד קודם זמנו של רביעה שניה לאו כלום הוא ולא שלים אכתי זמן נדרו דאי סלקא דעתך דתנא קמא אירידה לחוד קפיד ואפילו בירד קודם זמנו נמי סגי א"כ מאי נפקא מינה לנדרים דקאמר ר' זירא ולא מייתי אלא ת"ק לחוד הא לת"ק ליכא נפקא מינה בזמן הגעת רביעה אלא בירידה לחוד דוקא ואכתי שנייה למאי נפקא מינה לת"ק ואין נפקא מינה משנייה אלא לרשב''ג דתלי לה בהניע והא לא מייתי לדרשב"ג אלא ודאי דתנא קמא דתלי לה בירידה והוא שהגיע זמנו דתרתי בעי והשתא אפילו לת"ק נמי איכא בהא דשנייה נפקא מינה לנדרים. ומהשתא הא דאמר רשב"ג עד שיגיע לא תימא דמוסיף הוא על ת"ק ותרתי בעי ירידה והגיע דא"כ היינו תנא קמא דבעי תרתי כדפרישית אלא ודאי לר"ש בן גמליאל בהגיע לחוד סגי ואע"ג שלא ירדו דכולה מילתא בהגיע לחוד תליא מיהו אכתי איכא למימר דלת"ק בחדא סגי או בירידה אפי' לא הגיע זמנו או בהגיע זמנו אע"פ שלא ירד והשתא הא נפקא מינה לנדרים ניחא אפילו לת"ק דבהגיע נמי סגי אע"ג דלא ירד והא דנקט ת"ק במילתיה ירד משום דלא אלים וכ"ש הגיע דאלים יותר דסגי ביה ורשב"ג אהגיע קפיד דוקא בין ירד בין לא ירד אבל ירד ולא הגיע אינו לא מעלה ולא מוריד





יד דוד

אמר רב חסדא הלכה כר׳ יוסי עיין בי"ד סימן ר״כ מה שהקשה על הרמב״ם ובלחם משנה הלכות תענית ועיין בכהונת עולם. ועיין בהריטב״א שהקשה כזו על הרי״ף שהביא המשנה כצורתה דהגיע י״ז במרחשון ולא ירדו גשמים דהוה כר"מ וא״כ בע״כ סבר כאמימר דרב חסדא לא אמר אלא הלכה כר״ג ולא אמר הלכה כר׳ יוסי ואלו לעיל הבי׳ דר״א אמר הלכ' כר"ג וא״כ ר״ח אמר הלכה כר׳ יוסי וע״ש מה שתירץ ובלחם משנה בארוכה פ״ג דתענית ובאר יעקב פ״ה ע״ג ובמרכבת המשנה ח״א פ״י דנדרים הי"א.


רשי' הכי גרסינן או אינו אלא ששוטף את הזרעים כו' והקשה בקונטרס מענה לשון שבספר נאות יעקב דאמאי קאמר רשי' דמילתא בעלמא היא ואורחא דברייתא למיתני כי האי גונא דהרי בריש פרק כיצד מברכין איכא מ״ד דאספת דגנך היינו בשאין עושין רצונו של מקום וא"כ ה״א דיורה ג״כ כשאין עושין רצונו של מקום להכי איצטרך למילף ממלקוש עיין שם בדף י"ד ע״א ובדף כ״ו ע״ד. ונראה דל״ק דהא כתיב ונתתי מטר ארצכם בעתו יורה ומדכתיב בעתו ש״מ דבעושין רצונו מיירי וא״כ יורה דקאי על המטר נמי בהכי מיירי. אמנם ואספת י״ל דקאי על באין עושין ותו י״ל דניהי דקאמר דאין עושין רצונו של מקום היינו רצונו של מקום בכל לב באופן שיהי׳ לימות המשיח וקרא דמייתי ועמדו אחרים ורעו צאנכם לימות המשיח קמיירי והנה אינם עושים רצונו של מקום שיזכו לימות המשיח ואע״פכ אינם רשעי׳ שהקב״ה ישטף עליהם הגשם ח״ו ונמצא א״כ הפרשה מדברת כולה בעושין רצונו של מקום אבל לא בכל לב כראוי ואעפ״כ יתן מטר ארציכם בעתו יורה ומלקוש רק שהם בעצמם יאספו דגנם:


תוס' ד״ה מלקוש לברכה. גופי הלכות קכ״ו ע"א:

